Príloha k uzneseniu vlády SR č.1

Návrh na použitie  prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole  Všeobecná pokladničná správa - Rezerva na projekty  riešenia  problémov rómskej komunity

-    Krajský úrad Trenčín  na kapitálové výdavky  v sume 500 000 Sk pre Mestský úrad v Myjave  na vybudovanie vodovodu pre rómsku osadu Žabokreky. Existujúce studne obsahujú zdravotne závadnú pitnú vodu .
    
-     Krajský úrad Nitra na kapitálové výdavky v sume 290 000 Sk pre Obecný úrad  Malé Kosihy, okr. Nové Zámky na vybudovanie prístupovej cesty k rómskym obydliam v rámci obce. 

-    Krajský úrad Nitra na kapitálové výdavky v sume 47 000 Sk pre Obecný úrad Hosťovce, okr. Zlaté Moravce  na vybudovanie vodného zdroja- kopanej studne. Rómovia používajú  zdravotne závadnú vodu. Vyskytli sa už aj infekčné ochorenia.

-    Krajský úrad Žilina na kapitálové výdavky v sume 500 000 Sk pre  Obecný úrad v Pribyline, okr. L. Mikuláš  na vybudovanie vodovodnej prípojky do rómskej osady pri obci a  na kapitálové výdavky v sume 100 000 Sk na vybudovanie 4 ks  plechových WC. V osade sa  z dôvodu zlých hygienických podmienok vyskytli infekčné ochorenia.

-    Krajský úrad Žilina na kapitálové výdavky v sume 50 000 Sk pre  Obecný úrad Turie,okr. Žilina  na vybudovanie vodovodnej prípojky, dvoch suchých WC a nádrže na pranie.

-    Krajský úrad Banská Bystrica  na kapitálové výdavky v sume 200 000 Sk pre Obecný    úrad Nová Bašta, okr. R. Sobota na  napojenie sa  rómskej časti obce na  verejný vodovod Rómovia používajú vlastné studne, kde je  podľa hygienických rozborov vysoko závadná voda.

-     Krajský úrad Prešov   na kapitálové výdavky v sume 90 000  Sk pre Obecný úrad Nižná Jablonka, okr. Humenné  na vybudovanie elektrickej prípojky 380 V za účelom vykonávania činností ako rezanie dreva, vyťahovanie studne a pod. a vybudovanie plechového mosta.

-    Krajský úrad Prešov  na  kapitálové   výdavky    v sume   450 000 Sk  pre Obecný  úrad Ulič, okr. Snina na výstavbu miestnej komunikácie k rómskej osade pozostávajúcej z 12 rodinných domov, v ktorých žije 62 Rómov.

 -    Krajský úrad Prešov   na kapitálové výdavky v sume 500 000 Sk    pre   Obecný         úrad Jastrabie nad Topľou, okr. Vranov nad Topľou  na výstavbu vodovodu  v rómskej osade, v ktorej je jediným zdrojom pitnej vody  studňa. Voda nevyhovuje hygienickým normám.

-    Krajský úrad Prešov  na kapitálové výdavky v sume 350 000 Sk pre Obecný  úrad Stročín, okr. Svidník  na napojenie  rómskych obydlí na obecný vodovod, vybudovanie kanalizácie  a rekonštrukciu prístupovej komunikácie. 

-     Krajský úrad Prešov  na kapitálové výdavky v sume 60 000 Sk pre Obecný  úrad Sačurov, okr. Vranov nad Topľou   na  výstavbu studne v rómskej osade,  kde žije 410 Rómov. Rómovia konzumujú vodu z miestneho potoka, vyskytli sa aj infekčné ochorenia hlavne medzi deťmi.

-   Krajský úrad Prešov   na  kapitálové   výdavky  v   sume   60 000  Sk pre Obecný  úrad  Bánske, okr. Vranov nad Topľou na novostavbu studne v rómskej osade , kde žije 409 Rómov. V osade sa vyskytla hepatitída typu A.

-     Krajský úrad Prešov   na  kapitálové   výdavky  v   sume  190 000  Sk pre Obecný  úrad Krivany, okr.Sabinov  na vybudovanie zdroja pitnej vody, úpravu kanalizácie a žumpy a elektroinštaláciu NN prípojky.

-     Krajský úrad Prešov   na    kapitálové     výdavky  v   sume   750 000  Sk    pre Obecný    úrad Nižný Hrabovec, okr. Vranov nad Topľou  na odkanalizovanie  rómskej osady v počte 22 domov. Zavedením kanalizácie sa zabezpečia základné  hygienické  podmienky, v osade sa vyskytli aj infekčné ochorenia.

-    Krajský úrad Prešov   na kapitálové výdavky v sume 1 000 000 Sk     pre Obecný    úrad Žalobín, okr. Vranov nad Topľou na dokončenie výstavby združeného vodojemu  Žalobín,     Malá Domaša  a napojenie rómskej osady Žalobín. 

-     Krajský úrad Prešov   na    kapitálové     výdavky  v   sume   350 000  Sk    pre Obecný úrad Soľ, okr. Vranov nad Topľou na dokončenie výstavby miestnej komunikácie     v rómskej osade. 

-    Krajský úrad Prešov   na    kapitálové     výdavky  v   sume   500 000  Sk    pre Obecný  úrad Ubľa, okr. Snina  na vybudovanie prístupovej komunikácie  k rómskej osade v ktorej    žije 105 Rómov.

-     Krajský úrad Košice  na kapitálové výdavky v sume 400 000 Sk pre Obecný úrad Bačka, okr. Trebišov,  na vybudovanie panelovej cestnej komunikácie k rómskej osade. K osade vedie poľná cesta, ktorá sa pri nepriaznivom počasí stáva nepriechodnou.

-   Krajský úrad Košice  na kapitálové výdavky v sume 310 000 Sk pre Obecný úrad Krásnohorské Podhradie, okr.Rožňava   na vypracovanie projektovej dokumentácie na  rozšírenie vodovodu a na odkanalizovanie splaškových a odpadových vôd v rómskej osade.

-   Krajský úrad  Košice na  kapitálové výdavky v sume  500 000 Sk pre Obecný úrad Arnutovce, okr. Sp.Nová Ves  na  dobudovanie vodovodu  do rómskej osady, kde žije 265 Rómov.